
ABSTRAK 


Kajian ilmiah yang dijalankan ini bertujuan untuk memperincikan tentang 
perbandingan bagi dua jenis pakej loji rawatan kumbahan iaitu Pengudaraan 
Tambahan Enapcemar Teraktit ( EA ) dan Reaktor Kelompok Berjujukan ( SBR ) 
dengan menumpukan kepada aspek proses rawatan, kelebihan & keterbatasan, 
kebolehgunaan & kesesuaian, kriteria rekabentuk, prestasi loji dan 
penyenggaraan & operasi. 

Matlamat utama kajian ini ialah untuk mengenalpasti dan mengkaji ciri-ciri utama 
perbezaan bagi kedua-dua pakej loji rawatan kumbahan, prinsip serta konsep 
asas bagi sistem rawatan air sisa, mengenalpasti kelebihan & keterbatasan dan 
kebolehgunaan & kesesuaian bagi kedua-dua pakej loji rawatan, prinsip serta 
konsep asas bagi aspek penyenggaraan & operasi serta mengkaji kriteria 
rekabentuk dan prestasi loji rawatan kumbahan dengan berpandukan kepada 
kajian kes bagi kedua-dua jenis pakej loji. 

Babl hingga 6 membincangkan tentang pendekatan yang digunakan di dalam 
kajian serta latar belakang kejuruteraan air sisa dan proses pengolahannya. 
Seterusnya pada Bab 7 hingga 9 menyentuh tentang perkembangan sistem 
rawatan kumbahan secara umum serta perkembangannya di Malaysia. Huraian 
bagi perbandingan antara kedua-dua loji dibincangkan Bab 10. 

Secara keseluruhannya, kajian ini telah mengenalpasti sifat-sifat perbandingan 
yang ketara bagi kedua-dua jenis loji rawatan serta langkah-langkah yang perlu 
dalam menentukan jenis loji rawatan yang dikehendaki. 

ABSTRACT 


This study is aim to bring the comprehensive description on comparison of 
Extended Aeration Activated Sludge and Sequencing Batch Reactors treatment 
plant packages which concern to the treatment process, advantages & 
limitations, applicability & suitability, design criteria and operation & maintenance 
approach. 

The main objective of this study are to distinguish and investigate the most 
important features, the principle and concept, design parameters and the aspect 
of operation & maintenance for both treatment plant packages which make 
reterence to a typical case study. 

Chapter 1 until Chapter6 are discussing about the approach and methodology for 
the study and also the review of wastewater treatment process background. 
Further in Chapter 7 until Chapter 9 tocused on the evolution of sewerage 
treatment system in general and also its development in Malaysia. The full 
description of comparison for both treatment plant packages are discussed in 
Chapter 10. 

Commonly, this study has identified the signiticance comparison characteristics 
for both treatment plant packages and steps towards determining the treatment 
plant designation. 

PENDAHULUAN 


BAB 

1 


PENDAHULUAN 


1.1 Pengenalan 

Kajian yang dijalankan memberi perhatian terhadap perbandingan bagi dua jenis 
pakej loji rawatan kumbahan iaitu Pengudaraan Tambahan Enapcemar Teraktit 
( EA ) dan Reaktor Kelompok Berjujukan ( SBR ) dengan menumpukan kepada 
aspek proses rawatan, kelebihan & keterbatasan, kebolehgunaan & kesesuaian, 
kriteria rekabentuk, prestasi loji dan penyenggaraan & operasi. 

Proses pengudaraan tambahan merupakan suatu moditikasi proses enapcemar 
teraktit yang mengandungi rawatan secara biologi bagi menyingkirkan sisa 
organik biorosot pada keadaan aerobik. Udara dibekalkan sama ada secara 
mekanikal atau dipam bagi menyediakan oksigen yang perlu untuk menampung 
proses rawatan biologi aerobik. Pencampuran harus dilakukan sama ada secara 
mekanikal atau pengudaraan untuk mengekalkan organisma mikrob bersentuhan 
dalam bahan organik terlarut. Nilai pH juga harus dikawal bagi mengoptimumkan 
proses biologi dan nutrien-nutrien yang perlu bagi proses ini haruslah wujud bagi 
memudahkan perkembangan bilogi dan juga kelangsungan degradasi biologi. 

Pakej loji pengudaraan tambahan terdiri daripada sebuah tangki keluli yang 
menempatkan beberapa ruangan yang utama iaitu penyamaan, pengudaraan, 
pemendapan, pembasmian-nyahkuman dan pengendalian enapcemar 
terudara(pencernaan). 


1 


Sistem pengudaraan tambahan biasanya dibina untuk merawat air sisa pada 
kadar alir 0.002 sehingga 0.1 MGD. Penggunaan tangki konkrit mungkin 
diperlukan jika kadar alir adalah lebih tinggi ( Sloan, 1999). 


Reaktor Kelompok Berjujukan merupakan suatu variasi kepada proses 
enapcemar teraktit. Semasa proses kelompok, kesemua proses biologi 
berlangsung di dalam satu tangki tunggal. Keadaan ini adalah berbeza dengan 
sistem konvensional EA yang mana SBR tidak memerlukan tangki yang 
berasingan untuk pengudaraan dan pemendapan ( Kappe,1999 ). Sistem SBR 
mempunyai sama ada dua atau lebih reaktor yang beroperasi secara selari atau 
satu tangki penyamaan dan satu tangki reaktor. Jenis tangki yang digunakan 
bergantung kepada ciri-ciri aliran air sisa sama ada isipadunya tinggi atau 
rendah. Walaupun sistem ini mampu menampung aliran intluen yang berterusan, 
ia tidak mempunyai sistem pengendalian enapcemar dan pembasmian- 
nyahkumannya sendiri. 

Terdapat beberapa jenis sistem SBR yang biasa digunakan termasuklah 
‘continuous influent/time based’, ‘non - continuous influent/time based’, ‘volume 
based' dan lain-lain. Jenis sistem SBR yang digunakan bergantung kepada 
lokasi dan ciri-ciri air sisa serta keperluan sesuatu kawasan dipasangkan pakej 
loji tersebut. SBR biasanya dibina bagi merawat air sisa pada kadar alir 0.01 
sehingga 0.2 MGD. 


1.2 Matlamat Kajian 

Matlamat utama kajian ini ialah untuk mengenalpasti dan mengkaji ciri-ciri utama 
perbezaan bagi kedua-dua pakej loji rawatan kumbahan yang dinyatakan iaitu 
Pengudaraan Tambahan Enapcemar Teraktif ( EA ) dan Reaktor Kelompok 
Berjujukan ( SBR ). 

1.3 Objektif Kajian 


Antara lain objektit kajian ini ialah bagi memenuhi capaian seperti berikut 

i) Mengkaji prinsip serta konsep asas bagi sistem rawatan air sisa untuk 
Pengudaraan Tambahan Enapcemar Teraktit ( EA ) dan Reaktor Kelompok 
Berjujukan ( SBR ). 

ii) Mengenalpasti kelebihan & keterbatasan dan kebolehgunaan & kesesuaian 
bagi kedua-dua pakej loji rawatan. 

iii) Mengkaji prinsip serta konsep asas bagi aspek penyenggaraan & operasi. 

iv) Mengkaji kriteria rekabentuk dan prestasi loji rawatan kumbahan dengan 
berpandukan kepada kajian kes yang mudah bagi kedua-dua jenis loji 
rawatan kumbahan. 

1.4 Hipotesis Kajian 

Kajian ini dijalankan dengan menganggap bahawa pakej loji rawatan Reaktor 
Kelompok Berjujukan ( SBR ) di Taman Tunku Sarina, Jitra, Kedah mempunyai 
keberkesanan penurunan BOD dan pepejal terampai yang lebih baik berbanding 
dengan Pengudaraan Tambahan Enapcemar Teraktit ( EA ) di Lagenda Height, 
Sungai Petani, Kedah serta memenuhi keperluan rekabentuk serta prestasi loji 
yang ditetapkan oleh Garis Panduan Untuk Pemaju-Loji Rawatan Kumbahan 
Oleh Kementerian Perumahan dan Kerajaan Tempatan. 

1.5 Skop Kajian 

Kajian ini meliputi perbandingan bagi aspek proses rawatan, kelebihan & 
keterbatasan, kebolehgunaan & kesesuaian, kriteria rekabentuk, prestasi loji dan 
penyenggaraan & operasi. Penekanan diberikan kepada proses rawatan 
kelebihan & keterbatasan serta kebolehgunaan & kesesuaian loji rawatan 

berpandukan kepada kajian kes yang mudah bagi kedua-dua jenis loji 
rawatan kumbahan. 

1.4 Hipotesis Kajian 

Kajian ini dijalankan dengan menganggap bahawa pakej loji rawatan Reaktor 
Kelompok Berjujukan ( SBR ) di Taman Tunku Sarina, Jitra, Kedah mempunyai 
keberkesanan penurunan BOD dan pepejal terampai yang lebih baik berbanding 

Pengudaraan Tambahan Enapcemar Teraktif ( EA ) dan Reaktor Kelompok 
Berjujukan ( SBR) 

1.6 Metodologi Kajian 

Kajian dijalankan melalui dua kaedah yang utama iaitu 

i) Kaedah Primer 

ii) Kaedah Sekunder 

Kaedah primer bagi menyediakan kajian ilmiah ini ialah melalui pembacaan 
bahan rujukan dari sumber buku, artikel mahu pun carian internet. Selain itu, 
perbincangan dengan pihak yang berkaitan juga dijalankan bagi menjelaskan 
pemahaman berkaitan loji rawatan kumbahan terutamanya para pegawai dari 
Indah Water Konsortium (IWK) dan golongan protessional lain yang turut terlibat 
dalam bidang kejuruteraan air sisa. 

Kaedah Sekunder membabitkan pengumpulan maklumat dan data melalui 
tinjauan serta pemerhatian ke lokasi loji rawatan bagi kedua-dua jenis pakej loji. 

Kesimpulannya, kajian ini dilakukan melalui tiga peringkat penting iaitu :- 

i) Peringkat Pertama 

Pembacaan bahan rujukan dari sumber buku, artikel mahu pun carian internet 
serta perbincangan dengan pihak yang terlibat secara langsung dengan bidang 
rawatan kumbahan diadakan bagi mendapatkan maklumat yang lebih tepat dan 
jitu. 

ii) Peringkat Kedua 

Pengumpulan maklumat dan data melalui tinjauan serta pemerhatian ke lokasi 
loji rawatan bagi kedua-dua jenis pakej loji. 

iii) Peringkat Ketiga 

Penganalisaan maklumat dan data untuk membolehkan perbandingan di antara 
dua jenis pakej loji rawatan kumbahan iaitu Pengudaraan Tambahan 
Enapcemar Teraktit ( EA ) dan Reaktor Kelompok Berjujukan ( SBR ) dijalankan. 

KUMBAHAN & AIR SISA 

2 

KUMBAHAN DAN AIR SISA 


2.1 Pengenalan 

Kumbahan dan air sisa seperti yang diketahui merupakan cecair buangan dari 
tandas, bilik air serta sinki yang dilepaskan dari kawasan perumahan, premis 
perniagaan atau industri. Walau bagaimana pun, secara teknikalnya kumbahan 
merupakan air sisa yang mengandungi bahan pepejal organik dan bukan 
organik, mengandungi mikroorganisma sama ada patogen serta komposisi 
99.9% air dan 0.1% pepejal seperti yang ditunjukkan dalam Rajah 2.1 dibawah : 


Kumbahan 


99.9% 

0.1% 



Air 


P 

apejal 


70% 


30% 


Organik 


Bukan Organik 


Protein Karbohidrat Lemak Kersik Garam 

Logam 

(65%) (25%) (10%) 

Rajah 2.1 Komposisi Kumbahan 

Lebih kurang 70% kandungan pepejal di dalam kumbahan adalah bahan organik. 
Protein dan karbohidrat merupakan sumber makanan utama yang sesuai bagi 

pembiakan bakteria. Terdapat jutaan mikrob dan organisma mikro di dalam 
kumbahan. Hanya sebahagian kecil sahaja daripada mikrob ini yang berpotensi 
membawa penyakit. Sebahagian besarnya tidak membahayakan dari segi 
kesihatan sebaliknya berguna untuk mereputkan bahan organik agar kumbahan 
tidak berpotensi mencemari sumber air yang ke dalamnya ia disalurkan. 

2.2 Air Sisa dan Ciri-ciri 

Sesuatu loji olahan air sisa bertungsi mengolah air sisa dari sesuatu komuniti, 
kawasan tertentu ataupun bagi bandar tertentu. Diantara tujuan pengolahan air 
sisa ialah : 

a. Menghindari pencemaran 

Olahan air sisa menjadi amat penting bagi mengelakkan pencemaran alam 
sekitar. Air sisa atau kumbahan mengandungi bahan-bahan cemar yang 
tinggi. Contohnya, kandungan bahan organic dalam bentuk BOD dalam air 
sisa adalah tinggi iaitu lebih kurang 250 mg/L berbanding nilai piawai etluen 
50 mg/L yang perlu dipatuhi bagi pelepasan di bawah undang-undang 
Malaysia. Begitu juga nilai kandungan pepejal terampai 360 mg/L berbanding 
nilai piawai 100 mg/L. Oleh itu, sesuatu kumbahan perlu diolah terlebih 
dahulu sebelum dilepaskan ke persekitaran bagi menurunkan nilai-nilai yang 
tinggi ini. 

b. Menguruskan air sisa dengan sempurna 

Air sisa atau kumbahan yang terhasil perlu diuruskan dengan sempurna di 
mana ia perlu dikumpulkan, diolah dan kemudian dilepaskan ke persekitaran. 

c. Mengelakkan jangkitan penyakit 

Air sisa yang tidak diurus dengan sempurna boleh mengakibatkan berlakunya 
penyebaran penyakit berjangkit. Ini kerana wujud pelbagai jenis organisme 
pembawa penyakit dalam air sisa tersebut. 

d. Olahan air sisa sebagai elemen intrastruktur utama 

Sistem pengolahan air sisa merupakan elemen intrastruktur yang penting 
seperti mana pentingnya sistem bekalan air dan kemudahan asas lain. 

2.3 Kumbahan 


2.3.1 Definisi 

Secara teknikalnya, kumbahan merupakan air sisa yang mengandungi bahan 
pepejal organik dan tak organik, mikroorganisma sama ada patogen atau 
tidak serta terdiri daripada 99.%% air dan 0.1% pepejal ( Hamidi Abdul 
Aziz,1999 ) 

Kumbahan mempunyai hampir kesemuanya cecair . Lebih kurang 70% 
kandungan pepejal di dalam kumbahan adalah bahan organik. Protein dan 
karbohidrat merupakan sumber makanan utama yang sesuai untuk 
pembiakan bakteria. Wujud berjuta-juta mikrob dan organisme mikro di dalam 
kumbahan dan hanya sebahagian kecilnya sahaja berpotensi membawa 
penyakit manakala sebahagian besar adalah tidak membahayakan kesihatan, 
sebaliknya berguna bagi mereputkan bahan organik supaya kumbahan tidak 
memcemari sumber air yang disalurkan. Mikrob yang berguna dalam 
pengolahan biologi kumbahan ialah bakteria, protozoa dan alga. 

2.3.2 Sifat-sifat Kumbahan 

2.3.2.1 Sifat-sifat Fizikal 

a) Suhu 

Suhu kumbahan secara umumnya adalah lebih tinggi berbanding suhu 
air. Keterlarutan Oksigen Terlarut kumbahan juga bergantung secara 
relatif terhadap suhu. Faktor suhu memainkan peranan dalam 
mempengaruhi darjah enapan kumbahan. Enapan kumbahan sangat 
penting kerana ia merupakan salah satu proses olahan yang digunakan 
untuk mengolah kumbahan. Kelikatan kumbahan menjadi rendah apabila 

suhu meningkat, oleh itu kelikatan kumbahan yang rendah ini akan 
membolehkan ia mengenap dengan lebih baik berbanding kumbahan 
pada kelikatan yang tinggi. Peratus penyingkiran tinggi pada keadaan 
kelikatan rendah, oleh yang demikian kecekapan loji olahan menjadi 
semakin baik. 

b) Warna 

Kumbahan yang segar berwarna keperangan, berbanding kehitaman bagi 
kumbahan yang telah lama. 

c) Kekeruhan 

Kumbahan yang keruh menunjukkan kuantiti Pepejal Terampai yang 
tinggi berbanding kumbahan kumbahan yang kurang keruh. 

d) Bau 

Kumbahan adalah kurang berbau apabila segar berbanding kumbahan 
yang telah lama. Kumbahan lama cenderung menjadi anaerobik akibat 
gas hidrigen sultida (H 2 S) yang terbebas. 

e) Pepejal Terampai 

Pepejal dalam kumbahan terbahagi kepada 3 bentuk utama iaitu pepejal 
terampai, pepejal terampai meruap dan pepejal jumlah. Pepejal terampai 
merupakan sifat penting bagi air sisa kerana rekabentuk sesebuah loji 
olahan air sisa sangat dipengaruhi oleh kuantiti pepejal terampai yang 
memasuki loji tersebut. Bahan terampai yang disebabkan di loji akan 
membentuk enapcemar. 

Pepejal terampai adalah sukatan untuk mengukur bahan-bahan yang 
tidak larut di dalam kumbahan. Nilai pepejal terampai yang tinggi 
menyebabkan kumbahan membentuk hampasan di permukaan dan 
mengakibatkan keadaan alam sekitar menjadi bertambah buruk. 
Kandungan pepejal terampai amat penting dalam aspek rekabentuk 
tangki mendapan kerana ia memberi petunjuk kepada keupayaan atau 
kapasiti kumbahan yang menjadi penentu kepada keperluan kawalan 
enapcemar teraktit sementara kandungan pepejal terlarut adalah sebagai 
penentu kepada kuantiti pepejal yang akan dibawa ke dalam proses 
sekunder (biologi). 

Pepejal terampai juga memainkan peranan yang amat penting bagi loji 
olahan air minuman kerana kehadiran pepejal terampai akan 
menyebabkan kekeruhan air minuman dan tidak sesuai untuk dijadikan 
air bekalan. Pepejal terampai dalam sistem olahan air minuman perlu 
disingkirkan secara mendapan. 

Kandungan pepejal terampai di dalam air permukaan mungkin berbeza- 
beza mengikut aras dan musim . Kaedah menghitung pepejal terampai 
biasanya berdasarkan berat-isipadu dengan menggunakan ujikaji teknik 
penurasan. 

2.3.2.2 Sifat-sifat Kimia 

a) pH 

pH kumbahan yang segar biasanya melebihi pH 7. Walaupun nilai ini 
menjadikan kumbahan sedikit berasid disebabkan oleh proses anaerobik. 
Dalam proses anaerobik, gas metana CH4, karbon dioksida CO2 serta 
hidrogen sulfida H 2 S dihasilkan. Gas-gas inilah yang memberikan nilai 
berasid kepada kumbahan. Kebanyakan loji rawatan kumbahan 

memerlukan pH kumbahan berada pada paras hampir kepada neutral. 
Jika sesuatu kumbahan berada pada keadaan terlampau berasid atau 
beralkali, maka kajian lanjut perlu dilakukan sebelum pengolahan. 

Bahan organik + Bakteria -► CO2 + CH 4 + H2S + sel-sel baru 

(dalam kumbahan) (tanpa udara) 

Kebanyakan loji olahan air sisa memerlukan pH kumbahan berada pada 
paras hampir kepada neutral. Jika kumbahan berada pada keadaan 
terlalu berasid atau beralkali, maka ujian lanjut terhadap kumbahan 
tersebut perlu dilakukan sebelum ia diolah. 

b) Nitrogen 

Nitrogen merupakan sumber nutrien kepada pengoksidaan kumbahan. 
Kesemua bentuk nitrogen boleh hadirdalam kumbahan dengan nilai yang 
berbeza. Nitrogen boleh mengalami proses nitritikasi iaitu pertukaran atau 
pengoksidaan ammonia kepada nitrit atau nitrat. Sekiranya nilai nitrat 
adalah tinggi maka kumbahan adalah telah teroksida ataupun telah 
diolah. Sebaliknya, jika kandungan nitrat adalah rendah, maka proses 
pengoksidaan masih belum berlaku atau berlaku secara minimum. 

Nitrogen diketahui mengalami proses nitritikasi iaitu pengoksidaan 
ammonia serta nitrogen organik kepada nitrit dan nitrat. Nitrit adalah 
bahan perantara yang mana komposisinya di dalam kumbahan adalah 
kecil. Hasil di akhir proses nitritikasi ialah nitrat yang mana jika sesuatu 
kumbahan dianalisis, kandungan nitrat kumbahan akan memberikan 
gambaran sama ada ia mengalami pengoksidaan atau tidak. Jika 
kandungan nitrat adalah tinggi, maka kumbahan telah teroksida atau telah 
diolah. Sebaliknya, jika kandungan nitrat adalah rendah, maka 
pengoksidaan masih belum berlaku atau berlaku secara minimum. 



NH 3 -N -► N0 2 -N -► no 3 -n 

(ammonia - N) (nitrit-N) (nitrat - N) 

c) Fosforus 

Fosforus merupakan sumber nutrien terhadap proses pengoksidaan 
kumbahan. la biasanya wujud pada paras 5-15 mg/L. 

d) Klorida 


Klorida dalam kumbahan sebahagian besarnya adalah berpunca daripada 
urea, iaitu Natrium klorida dalam air kencing. la biasanya wujud pada 
paras 50-100 mg/L dalam air kumbahan. 

e) Sulfat 


Sulfat wujud dalam kumbahan melalui sabun cucian. Kehadiran sulfat 
memberi kesan kepada pembetung kerana dalam proses anaerobik, ia 
mengakibatkan penghasilan gas hidrogen sulfida yang boleh menghakis 
salur pembetung. 

f) Bahan-bahan organik 


Terdapat beberapa bentuk parameter petunjuk bahan organik dalam 
kumbahan. Ini termasuklah Keperluan Oksigen Biokimia (BOD), 
Keperluan Oksigen Kimia (COD), minyak, gris dan hidrokarbon. 

g) Logam-logam 


Terdapat juga beberapa jenis logam yang hadir dalam kumbahan 
terutamanya melalui pencemaran seperti raksa, zink, kuprum dan 
sebagainya. 

h) Keperluan Oksigen Biokimia ( BOD ) 

Permintaan oksigen biokimia adalah sukatan jumlah oksigen yang 
diperlukan untuk pencernaan kumbahan. la merupakan salah satu kaedah 
untuk menentukan kehadiran bahan organik dalam air sisa. Ujian BOD 
melibatkan penyukatan oksigen yang telah digunakan oleh organisma 
mikro terutamanya bakteria untuk mereputkan bahan organik yang 
terdapat dalam kumbahan pada keadaan yang hampir sama dengan 
keadaan semulajadi. Bagi kumbahan dengan kepekatan tinggi, ia perlu 
dicairkan terlebih dahulu supaya kerana keterlarutan oksigen di dalam air 
hanya 9 mg/L pada suhu 20°C. 

Secara teori, suatu jangkamasa yang agak panjang perlu bagi 
memastikan kesemua bahan organik mereput, Pada keadaan praktis, 
tindak balas adalah lengkap jika proses pereputan dapat dilakukan dalam 
masa 20 hari. Oleh kerana tempoh yang agak lama untuk mendapatkan 
keputusan, maka nilai BOD pada 5 hari telah dijadikan suatu piawai untuk 
ujian ini dengan suhu 20°C atau BOD 5 20 . Piawaian ini berdasarkan taktor 
bahawa sebahagian besar bahan organik telah direputkan dalam 5 hari di 
bawah 20°C. 

Jangka masa 5 hari juga dipilih supaya proses penitratan tidak 
mengganggu pereputan aerob. Proses nitritikasi hanya akan berlaku 
selepas 8-10 hari disebabkan kadar pembiakan bakteria penitratan 
adalah terlalu perlahan. 

Data BOD ialah ujian utama untuk menilai kepekatan atau kekuatan air 
buangan domestik, industri dan pertanian dari segi kandungan oksigen 
yang diperlukan untuk pereputan bahan organik. Nilai oksigen biokimia 
yang tinggi bermaksud kumbahan mencernakan semua larutan oksigen 
semulajadi di dalam air. Ini akan memberi kesan penghapusan hidupan 
akuatik dan menyebabkan air menjadi septik dan mengeluarkan bau. Oleh 
itu, data BOD adalah kriteria utama untuk mengawal pencemaran air dan 
digunakan dalam kaedah pencucian sumber air. Maklumat BOD air 
buangan penting di dalam rekabentuk komponen-komponen loji olahan air 
buangan selain digunakan untuk menilai kecekapan olahan. 

i) Keperluan Oksigen Kimia ( COD ) 

Keperluan Oksigen Kimia (COD) juga merupakan parameter air sisa yang 
sangat penting. Prinsip penentuannya adalah hampir sama dengan 
kaedah penentuan BOD kerana ianya menyukat darjah pengoksidaan 
atau penguraian bahan organik. COD mengukur kuantiti oksigen yang 
diperlukan oleh agen pengoksidaan untuk semua bahan organik menjadi 
karbon dioksida, air dan ammonia. Tindak balas pereputan bahan organik 
diringkaskan : 

C n H n O b N c + [n + a/4 - b/2 - 3c/4]0 2 —► nC0 2 + [a/2 - 3c/4] H 2 0 + CNH 3 


Prinsip penguraian bahan organik ini menggunakan agen kimia yang kuat 
dan bukan melalui pengoksidaan secara semulajadi seperti mana dalam 
penentuan nilai BOD. Dalam penentuan COD 5 , agen pengoksidaan iaitu 
kalium dikromat ( K 2 Cr 2 07 ) perlukan dioksidaan bersama sampel air 
selama 2 jam. Nilai COD selalunya lebih besar daripada nilai BOD. Ini 

disebabkan lebih banyak bahan organik yang boleh diuraikan oleh agen 
pengoksida berbanding dengan ujian BOD yang hanya menguraikan 
bahan-bahan organik biorosot secara semuiajadi. Ujikaji COD pula 
melibatkan pengoksidaan kedua-dua bahan organik sama ada yang 
biorosot atau tidak. 

Kelemahan utama ujian COD ialah ianya tidak berupaya untuk 
membezakan antara bahan organik yang boleh dan tidak boleh diurai 
secara biologi. Kelebihan COD ialah ia mengambil masa yang singkat 
bagi memperolehi keputusannya. Oleh itu, nilai COD lazimnya digunakan 
bagi menggantikan nilai BOD. Nilai bagi sesuatu BOD dan COD adalah 
berkait rapat bagi sesuatu air buangan terutamanya air buangan industri. 
Ini kerana nilai COD yang diperolehi boleh digunakan untuk menganggar 
nilai BOD (merujuk kepada kebanyakan kes). Namun demikian, ujian 
COD boleh menunjukkan kandungan bahan organik yang susah reput 
secara biologi jika digunakan bersama-sama data BOD. 

j) Oksigen Terlarut (DO) 

Pengukuran oksigen secara ringkasnya membayangkan komuniti di dalam 
saliran kumbahan. Jika kandungan oksigen adalah tinggi maka kadar 
pencemaran adalah rendah. Oksigen terlarut amat penting untuk komuniti 
akuatik yang sihat. Namun demikian, jumlah oksigen terlarut juga 
bergantung kepada suhu air tersebut. 


Kehadiran haba secara umumnya menggalakkan perubahan sistem 
ekologi di samping mengurangkan oksigen terlarut (DO). Aktiviti metabolik 
spesies akuatik aerob (menggunakan oksigen) meningkat dan ini akan 
meninggikan keperluan oksigen. Nilai oksigen terlarut boleh ditentukan 

melalui dua kaedah iaitu secara tindak balas kimia dan secara elektrod 
oksigen terlarut. (Hamidi Abdul Aziz). 

2.3.3 Kadar Alir Kumbahan 

Kadar alir kumbahan merupakan taktor yang penting dalam sesebuah 
rekabentuk unit olahan kumbahan, termasuklah dari segi rekabentuk betung. 
Kadar alir akan mempengaruhi saiz pembetung, saiz penyaring, saiz tangki 
enapan dan sebagainya. 

Diantara taktor yang mempengaruhi kadar alir kumbahan ialah : 

a) Faktor air yang dibekalkan 

Secara kasarnya, 70-80% daripada air yang dibekalkan kepada kita akan 
menjadi air sisa, dan masuk ke sistem pembetungan (Barnes et.al.,1986) 

b) Penduduk 

Jumlah penduduk amat mempengaruhi kadar alir sesuatu kumbahan kerana 
semakin ramai penduduk, maka semakin tinggi kuantiti air kumbahan yang 
dihasilkan. 

c) Penyisipan 

Pengaliran keluar kumbahan dari pembetung atau penyisipan berlaku 
mungkin akibat kebocoran pada salur betung atau sambungan. Ini akan 
menyebabkan kumbahan yang memasuki sistem pembetungan tidak sampai 
ke loji olahan. 

d) Penyusupan 


Kuantiti air kumbahan juga bertambah akibat air dari luar memasuki betung 
melalui sambungan yang tidak kedap. 

e) Jenis sistem pembetungan 

Jenis sistem pembetungan yang digunakan juga mempengaruhi kuantiti 
kumbahan yang memasuki loji. Jika sistem gabungan digunakan, kuantiti 
kumbahan menjadi lebih besar kerana membawa kumbahan dan air hujan 
bersama. Bagi pembetung terasing, kuantiti kumbahan menjadi lebih kecil 
kerana air hujan dialirkan secara berasingan. Oleh itu, loji olahan biasanya 
lebih kecil. 

f) Gabungan olahan 

Kadar alir kumbahan juga dipengaruhi oleh sistem olahan yang digunakan. 
Jika loji olahan direkabentuk untuk menerima kumbahan domestic, kuantiti 
kumbahan adalah lebih kecil berbanding olahan air sisa bagi industri atau 
komersial. 

g) Kehilangan air yang dibekalkan 

Tidak semua air yang dibekalkan akan memasuki pembetung dan terus ke 
loji. Jika air dibekal digunakan untuk tujuan mencuci misalnya maka ia akan 
terus memasuki longkang dan menuju ke sistem pungutan air permukaan 
tanpa memasuki sistem pembetungan. 

2.3.4 Beban Organik dan Penduduk Setara 

Beban organik dan Penduduk Setara merupakan dua parameter yang amat 
penting dalam aspek rekabentuk sistem olahan kumbahan. 

Beban Organik adalah beban sisa dalam bentuk BOD, COD dan pepejal 
terampai (SS) terhadap seseorang dalam sehari. Nilai biasa bagi BOD adalah 
antara 55-65 gram/kapita.hari (Jackson, et.al.,1990). Di Malaysia, nilai BOD 
ialah 55 gram/kapita.hari manakala SS ialah 68 gram/kapita.hari (MS 1228, 
1991). Ini bermakna setiap orang menghasilkan 55gram sehari BOD dan 68 
gram SS. Kadar penggunaan air per kapita pula ialah 225 l/hari (MS 1228, 
1991 dan Guidelines for Developers, Volume IV, 1998 ) 

Penduduk Setara adalah pernyataan jumlah air sisa yang disumbangkan oleh 
sesuatu premis. Penduduk Setara mempengaruhi rekebentuk sesuatu loji 
olahan kerana jika loji hanya mengolah kumbahan domestik, nilai Beban 
Organik adalah kurang berbanding jika loji yang sama menerima beban dari 
pusat komersial mahupun industri 

(Dipetik dari MS 1228: 1991: MALAYSIAN STANDARD: Code of Practice for 
Design and Installation of Sewage Systems ) dan Guidelines for Developers, 
Volume IV, 1998. 


Type of Establishment 

Population Equivalent 

Residential 

5 per house 

Commercial 

3 per 100m2 area 

Educationa! Institutions 


- Day Schools 

0.2 per student 

- Residential Schools 

1 per student (residential) 

Hospitals 

4 per bed 

Hotels 

4 per room 

Factories 

0.3 per employee 

Market (Wet Type) 

3 per stall 

Market (Dry Type) 

1 per stall 

Petrol Stations 
Bus Terminal 
Taxi Terminal 
Mosque 

Church or Temple 
Stadium 

Swimming Pool or Sports 

Complex 

Public Toilet 

Airport 

Laundry 

Prison 

Golf Course 


18 per service bay 
4 per bus bay 
4 per taxi bay 
0.5 per person 
0.2 per person 
0.2 per person 
0.5 per person 
16 perWC 

0.2 per passenger/day 
0.3 per employee 
10 per machine 
1 per person 
20 per hole 


Jadual 2.1 Nilai Penduduk Setara Mengikut Jenis Penempatan 

Dalam melakukan rekabentuk sistem pembetungan di Malaysia, nilai 
Penduduk Setara yang perlu digunakan adalah berpandukan kepada nilai 
yang diberikan dalam MS 1228 dan Guidelines for Developers, Seksyen 1 
dan 2, 1995 ; dan Guidelines for Developers, Volume IV, 1998 seperti dalam 
Jadual 2.1 diatas. 

Bagi rekabentuk saluran betung, stesen pam dan loji rawatan kumbahan 
penganggaran nilai kadar alir isipadu perlu dilakukan bagi kumbahan yang 
akan dibawa, dipam dan dirawat. Nilai kadar alir diukur dalam meter padu per 
saat dan pengiraan perlu dibuat bagi kawasan sedia ada dan pembangunan 
yang dicadangkan pada masa depan. 

2.3.5 Efluen 


Efluen merupakan pelepasan sisa dari sesuatu sumber. Etluen akhir pula 
merupakan pelepasan efluen dari loji rawatan kumbahan atau air sisa. Ini 
bermakna efluen akhir merupakan pelepasan air sisa selepas olahan 
berbanding maksud efluen yang boleh memberi erti sama ada cecair tersebut 
telah diolah atau tidak. 

Setiap efluen dan efluen akhir yang akan dilepaskan ke persekitaran mestilah 
mematuhi piawaian pelepasan yang ditetapkan untuk mengelak berlaku 
masalah pencemaran dan kesihatan. 

2.3.5.1 Efluen Piawai 

Setiap efluen yang dilepaskan ke persekitaran perlu mematuhi piawaian Akta 
Kualiti Alam Sekeliling 1974 yang dikuatkuasakan oleh Jabatan Alam 
Sekitar.Perundangan khusus bagi efluen ini termaktub di bawah akta tersebut 
melalui Peraturan-peraturan Kualiti Alam Sekeliling ( Kumbahan dan Efluen 
Perindustrian) 1979. Terdapat dua Standard Efluen iaitu Standard A dan 
Standard B seperti yang ditunjukkan dalam Jadual 2.2. 


Parameter 

Unit 

Standard 



A 

B 

1. Suhu 

°C 

40 

40 

2. Nilai pH 

- 

6.0-9.0 

5.5-9.0 

3. BOD 5 pada 

20°C 

mg/L 

20 

50 

4. COD 

mg/L 

50 

100 

5. Pepejal 
_ Terampai 

mg/L 

50 

100 

6. Raksa 

7. Kadmium 

8. Kromium 
Heksavalensi 

9. Arsenium 
lO.Sianid 

11. Plumbum 

12. Kromium 
Trivalensi 

13. Mangan 

14. Nikel 

15. Timah 

16. Zink 

17. Boron 

18. Besi 

19. Fenol 

20. Klorin bebas 
21.Sulfid 

22.Minyak dan gris 


Jadual 2.2 Nilai Piawa 


mg/L 

mg/L 

mg/L 


0.005 

0.01 

0.05 


0.05 

0.02 

0.1 


mg/L 

mg/L 

mg/L 

mg/L 


0.05 

0.1 

0.2 

0.2 


0.1 

0.5 

1.0 

1.0 


mg/L 

0.2 

mg/L 

1.0 

mg/L 

1.0 

mg/L 

1.0 

mg/L 

1.0 

mg/L 

1.0 

mg/L 

0.001 

mg/L 

1.0 

mg/L 

0.5 

mg/L 

- 


1.0 

1.0 

1.0 

1.0 

4.0 

5.0 

1.0 

2.0 

0.5 

10.0 


an Bagi Param 


eter Effluen 


2.3.5.2 Penggunaan semula Efluen 


Salah satu cara terbaik 
dengan menggunakan 
barangan yang ketara 
efluen kumbahan yang 
sebagai air pengairan a 


untuk mence 
kumbahan ysi 
dan bermanfa 
ekonomi ialah 
au merangsani 


gah pencemaran aif 
ng telah dirawat u 
at. Fungsi utama p^ 
untuk menghasilkan 
[g pertumbuhan alga 


permukaan ialah 
rituk menghasilkan 
enggunaan semula 
protein sama ada 
dian ikan. 

PRINSIP RAWATAN & 
KAEDAH OLAHAN 
KUMBAHAN 



BAB 

3 


PRINSIP RAWATAN KUMBAHAN 


3.1 Rawatan Kumbahan 

Kumbahan perlu dirawat sebelum dibuang ke dalam alur air penerima. la adalah 
bertujuan untuk mengurangkan penyebaran penyakit berjangkit yang disebabkan oleh 
organisma-organisma patogen di dalam kumbahan dan juga untuk mencegah 
pencemaran air pemukaan dan air bumi. 


Salah satu daripada cara terbaik untuk mencegah pencemaran air pennukaan ialah 
dengan menggunakan kumbahan yang telah dirawat untuk menghasilkan barangan 
yang ketara dan bermantaat. Peranan utama penggunaan semula etluen kumbahan 
yang ekonomi ialah untuk menghasilkan protein, sama ada sebagai air pengairan 
ataupun untuk merangsangkan pertumbuhan alga dan ikan. 


Rawatan kumbahan adalah satu kombinasi antara proses fizikal dan proses biologi 
dan juga proses kimia digunakan. Proses fizikal yang digunakan ialah penapisan, 
penghaneuran dan penyingkiran kersik serta pepejal terampai organik melalui 
pengendapan. Proses biologi melibatkan bakteria serta alga sebagai agen dan menjadi 
sebahagian daripada kaedah rawatan kumbahan. 

3 .2 Pengurusan Air Sisa 


Terdapat tiga perkara dan ia merupakan aspek yang berkaitan dalam pengurusan air sisa, 
Antaranya ialah pengumpulan, rawatan dan penggunaan semula. Pengumpulan air sisa 
domestik dapat dicapai dengan sebaik-baiknya melaui satu sistem pembetungan yang 
lengkap, Tetapi kaedah ini terlalu mahal dan hanya masyarakat tertertu sahaja yang 
mampu mambinanya. 


Rawatan adalah untuk membinasakan agen-agen patogen dalam kumbahan dan juga 
untuk memastikan bahawa ianya sesuai untuk apa jua proses penggunaan semula yang 
dipilih. 


Penggunaan semula etluen kumbahan penuh tanggungjawab dalam akuakultur serta 
pengairan tanaman boleh memberikan suatu sumbanagn yang agak besar kepada 
bekalan makanan sesebuah masyarakat dan dengan itu pembangunan sosialnya secara 
umum. Contoh penggunaan semula sisa domestik dalam bidang pertanian, ialah di 
negeri China iaitu lebih 90 % daripada penghasilan najis-angkut malam selepas ia 
dirawat digunakan untuk membaja tanah. 

3.3 Kriteria Prestasi Sistem Pengurusan AirSisa 


Sistem pengurusan air sisa yang ideal pasti memenuhi syarat-syarat di bawah iaitu: 


a) Kriteria kesihatan 

Organisma-organisma patogen tidak sepatutnya tersebar sama ada melalui hubungan 
secara langsung dengan kumbahan ataupun secara tidak langsung melaui tanah, air 

atau makanan. Rawatan yang dipilih sepatutnya mencapai darjah penyingkiran 
pathogen yang thggi. 

b) Kriteria penggunaan semula 

Proses rawatan sepatutnya menghasilkan keluaran yang selamat untuk digunakan 
semula, temtamanya dalam bidang akuakulturdan petanian. 

c) Kriteriaekobgi 

Kebiasaannya sisa tidak boleh diguna semula, pelepasan etluen ke dalam air 
pemukaan sepatutnya tidak melebihi keupayaan penyudan diri airyang menerima. 

d) Kriteria gangguan 

Darjah pelepasan bau mestilah di bawah ambang gangguan. Mana-mana bahagian 
sistem ini sepatutnya tidak memberikan gangguan estetiik. 

e) Kriteria budaya 

Kaedah yang dipilih untuk mengumpul, merawat dan mengguna semula sisa 
sepatutnya bersesuaian dengan tabiat kebiasaan serta amalan sosial tempatan. 

f) Kriteria operasi 


Kemahiran yang diperlukan unutk operasi serta penyelenggaraan biasa komponen- 
komponen sistem itu mestilah terdapat di tempat tersebut ataupun boleh diperolehi 
hanya dengan latihan yang minimum. 

